Ranskan pääkaupunki Pariisi sijaitsee maan pohjoisosassa ja sen läpi virtaa kuuluisa Seine-joki. Pariisissa asuu noin 2,2 miljoonaa ihmistä ja siellä käy vuosittain huikeat 45 miljoonaa turistia. Kaupunki onkin yksi maailman kulttuurin, politiikan, gastronomian ja muodin keskuksista.
Pariisi tarjoilee niin paljon näkemistä ja kokemista että kaupunkiin palaa mielellään kerta toisensa jälkeen uudelleen. Päänähtävyyksiin kuuluu legendaarisia kohteita kuten ikoninen Eiffel-torni, Notre Damen katedraali, Riemukaari, Sacré-Cœurin basilika, Louvren taidemuso, Versaillesin palatsi ja Moulin Rouge. Koko perheen iloisessa Disneyland Paris -huvipuistossa vierähtää helposti päivä jos parikin. Ranskalainen keittiö vie kielen mennessään ja shoppailijalle on tarjolla lähes loputon määrä aarreaittoja. Kaupungissa on hyvä ja tiheä julkisen liikenteen verkosto joten liikkuminen on helppoa.
Pariisissa paikalliset pitäytyvät usein mieluiten ranskan kielessä, mutta monet kuitenkin ymmärtävät myös englantia ja sillä pärjääkin jo pitkälle. Reissuun on toki aina hyvä opetella kuitenkin myös ainakin muutama sana ranskaa, sujuvamman asioinnin takaamiseksi.